**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ИЗДАВАЊА САГЛАСНОСТИ НА ПРИВРЕМЕНИ ПРОГРАМ УПРАВЉАЊА РИБАРСКИМ ПОДРУЧЈЕМ**

|  |  |
| --- | --- |
| **Назив административног поступка** | Сагласност на привремени програм управљања рибарским подручјем |
| **Шифра поступка** | 206.00.0008 |
| **Регулаторно тело**  **(надлежно за спровођење препоруке)** | Покрајински секретаријат за урбанизам и заштиту животне средине  Министарство заштите животне средине |
| **Правни оквир којим је уређен административни поступак** | * Закон о заштити и одрживом коришћењу рибљег фонда ( „Сл. гласник РС“, бр. 128/14, 95/18) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Трећи квартал 2020. године |
| 1. **КРАТАК ОПИС ПРОБЛЕМА** | |
| Захтев за издавање сагласности на привремени програм управљања рибарским подручјем са пратећом документацијом се подноси лично на писарници или се доставља поштом. Иако је поступак јасно дефинисан прописом додатни простора за оптимизацију постоји јер није омогућено подношење захтева и издавање акта надлежног органа електронским путем. Такође доказ о уплати такси се беспотребно захтева у оригиналу. | |
| 1. **САЖЕТАК ПРЕПОРУКА** | |
| Потребно је омогућити подношење захтева и издавање акта електронским путем. | |
| 1. **ОБРАЗЛОЖЕЊЕ** | |
| * 1. **Документација**   ***Промена форме документа***   * **Документ Доказ о уплати републичких административних такси**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **За примену ове препоруке није потребна измена прописа.**   * 1. **Увођење е-управе**   Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости. | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети транспарентности поступка, правној сигурности привредних субјеката, поједностављењу поступка за привредне субјекте и смањењу издатака. | |